Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: szabályokat a 10/1993. (XII. 30.) MüM rendelet tartalmazza.
Paragraph Index: 369

3. A munkaterület rövid, jellemző leírása A nemzetközi szállítmányozási és logisztikai menedzser — a megbízók megbízása alapján — önállóan tervez meg, készít elő, irányít, illetve old meg szállítmányozás-logisztikai feladatokat áruk nemzetközi rendszerben történő továbbítására, rendelkezésre tartására, hatósági kezelések elvégeztetésére vonatkozóan. Fő feladatként — a megbízásnak megfelelően — gondoskodik az áru logisztikai rendszeren belüli helyváltoztatásával, rendelkezésre tartásával vagy egyéb feladatokkal kapcsolatos teendőkre vonatkozóan a megfelelő szerződések megkötéséről, és az ezzel összefüggő egyéb tevékenységek ellátásáról.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes